แนวโน้มดัชนีเช้าบวกตาม ตปท.
นักวิเคราะห์ฯคาดตลาดหุ้นไทยเช้านี้ปรับตัวเพิ่มขึ้นต่อเนื่องจากปลายสัปดาห์ คาดได้รับแรงหนุนจากราคาน้ำมันในตลาดโลกที่กลับมาฟื้นตัวอยู่ 76-78 เหรียญฯ/บาร์เรล&nbsp;
27 ก.ค. 2553

นักวิเคราะห์ฯคาดตลาดหุ้นไทยเช้านี้ปรับตัวเพิ่มขึ้นต่อเนื่องจากปลายสัปดาห์ คาดได้รับแรงหนุนจากราคาน้ำมันในตลาดโลกที่กลับมาฟื้นตัวอยู่ 76-78 เหรียญฯ/บาร์เรล 
นายเตชธร ลาภอุดมสุข ผู้อำนวยการอาวุโสฝ่ายวิเคราะห์และบริหารผลิตภัณฑ์ตราสารอนุพันธ์ บล.เอเชียพลัส จำกัด กล่าวว่า ตลาดหุ้นไทยในวันนี้ปรับตัวในลักษณะไซด์เวย์ต่อเนื่องในทิศทางเดียวกับตลาดหุ้นสหรัฐ ยุโรป และตลาดหุ้นเอเชียที่ปรับตัวเพิ่มเป็นส่วนใหญ่ เนื่องจากมองว่าได้รับแรงหนุนจากที่เศรษฐกิจมีในสหรัฐและยุโรปฟื้นตัวในทิศทางที่ดีขึ้น ส่งผลให้แความเชื่อมั่นผู้บริโภคกลับมา และหนุนให้ราคาน้ำมันในตลาดโลกกลับมาฟื้นตัวอีกรอบที่ระดับ 76-78 เหรียญฯ/บาร์เรล น่าจะทำให้หุ้นในกลุ่ม พลังงานปรับตัวเพิ่มขึ้นได้  ขณะที่เริ่มเห็นสัญญาณการกลับมาของ Fund Flow ตั้งแต่วันศุกร์ ซึ่งเป็นแรงหนุนตลาดหุ้นไทยในเชิงบวก
ขณะเดียวกันยังมีความชัดเจนขึ้นในการประกาศผลทดสอบความแข็งแกร่งฐานะทางการเงินของสถาบันการเงินยุโรปที่พบว่ามีเพียง 7 แห่งจากทั้งหมด 91 แห่งเท่านั้นที่มีความเป็นห่วง จึงทำให้ตลาดรับความดีและปรับตัวเพิ่มขึ้น
ส่วนปัจจัยในประเทศ แม้ตลาดในวันนี้จะปรับตัวได้แต่ยังคงได้รับแรงกดดันจากเหตุการณ์การระเบิดใน กทม.ซึ่งอาจจะส่งผลให้เลื่อนการยกเลิก พ.ร.ก.ฉุกเฉินฯ ในเขตกรุงเทพฯออกไปอีก จากเดิมที่คนคาดหวังว่าจะเห็นการยกเลิก อย่างไรก็ตาม ภายใต้ตลาดไซด์เวย์และปัจจัยสนับสนุนภาพใหญ่ จึงแนะนำลงทุนในหุ้นกลุ่มแบงก์ พลังงาน ยานยนต์และรับเหมาพร้อมให้แนวรับไว้ที่ 835 จุด แนวต้าน 850 จุด